Raajje In Covid-19 Ah Fassivi Enmme Dhuvasvee Meehaa Rangalhuvehjje - Vaguthu\nރާއްޖެއިން ކޮވިޑް-19 އަށް ފައްސިވި އެންމެ ދުވަސްވީ މީހާ ރަނގަޅުވެއްޖެ\nކޮވިޑް-19އިން ރަނގަޅުވި ސަރުދާރު ދޮންބެ - ފޮޓޯ: މިހާރު\nރާއްޖެއިން ކޮވިޑް-19 އަށް ފައްސިވި އެންމެ އުމުރުން ދުވަސްވީ މީހާ ބަލިން ރަނގަޅުވެ ގެއަށް ދޫކޮށްލައިފިއެވެ.\nރާއްޖެއިން ކޮވިޑް-19 އަށް ފައްސިވި އެންމެ އުމުރުން ދުވަސްވީ މީހާއަކީ 92 އަހަރުގެ މީހެކެވެ. އެ މީހާގެ އިތުރުން ދާދި ފަހުންވެސް އުމުރުން 92 އަހަރުގެ ފިރިހެނަކު ވަނީ ކޮވިޑް-19 އަށް ފައްސިވެފައެވެ.\nކޮވިޑް-19 އަށް ފައްސިވެ މިއަދު ގެއަށް ދޫކޮށްލާފައި ވަނީީ ކުރީގެ މަޝްހޫރު ކުރެހުންތެރިޔާ ސަރުދާރު ދޮންމަނިކު (ސަރުދާރު ދޮންބެ) ކަމަށް މިހާރު ނޫހުން ވަނީ ރިޕޯޓްކޮށްފައެވެ.އޭނާ ކޮވިޑް-19 އަށް ފައްސިވެފައި ވަނީ މެއި މަހުގެ 29 ވަނަ ދުވަހުއެވެ.\nމިހާރު ނޫހަށް މައުލޫމާތު ދެމުން ސަރުދާރު ދޮންބެގެ ދަރިފުޅު އަަހުމަދު ޝުއައިބް ބުނީ، ކޮވިޑް-19 އަށް ބައްޕަ ފައްސިވިކަން އެނގުނީ އެހެން ކަމެއްގައި ޑޮކްޓަރަށް ދެއްކުމުން ޑޮކްޓަރުންގެ ލަފާގެ މަތިން ޓެސްޓު ކުރިފަހުން ކަމަށެވެ.\nއޭނާ ކޮވިޑް-19 އަށް ފައްސިވެގެން ފަރުވާދެމުން ދިޔައީ ޓްރީޓޮޕް ހޮސްޕިޓަލްގެ އައިސީޔޫގައެވެ.\nސަރުދާރު ދޮންމަނިކު ކޮވިޑް-19 އަށް ފައްްސިވިތާ 19 ދުވަސް ފަހުން ބަލިން ރަނގަޅުވެ ގެއަށް ދޫކޮށްލާފައިވާއިރު، ހޮސްޕިޓަލުން އޭނާއާ މެދު ކަންތައް ކުރި ގޮތުން އާއިލާއިން ތިބީ ވަރަށް ބޮޑަށް ހިތްހަމަޖެހިފައެވެ.\n"ބައްޕަގެ ހާލު ބޮޑެއް ނުވޭ. ގެންދިޔަތާ 19 ދުވަސް ފަހުން ރަނގަޅުވެގެން ދޫކޮށްލި އިރު ވަރަށް ރަނގަޅަށް ކަންތައް ކުރީ ހޮސްޕިޓަލުން ބައްޕައާ މެދު. ވަރަށް ހިތްހަމަޖެހޭ،" ޝުއައިބު މިހާރު ނޫހަށް ބުންޏެވެ.\nއޭނާގެ އިތުރުން، އާއިލާ އިތުރު ދެ މީހަކު ވަނީ ކޮވިޑް-19 އަށް ފައްސިވެފައެވެ. އެެ ދެ މީހުންގެ ހާލު އަދި ރަނގަޅެއް ނުވެއެވެ.\nރާއްޖެއިން މިހާތަަނަށް ކޮވިޑް-19 އަށް ފައްސިވެފައި ވަނީ، 2110 މީހުންނެވެ.\nޖޫން 17, 2020 19:45\nޖޫން 17, 2020 23:25


ގުޅިފައިވާ ޕާޓީތަކުން ނ، ވެލިދޫގައި ބޭއްވި ޖަލްސާ\nގުޅިފައިވާ ޕާޓީތަކުން ރިޔާސީ އިންތިހާބަށް ތައްޔާރުވުމުގެ ގޮތުން ނ.ވެލިދޫގައި ބޭއްވި ކެމްޕެއިން ޖަލްސާގެ ތެރެއިން.\nސެޕްޓެމްބަރު 10، 2018: ގުޅިފައިވާ ޕާޓީތަކުން އިންތިޒާމްކޮށްގެން ނ. ވެލިދޫގައި ބޭއްވި ޖަލްސާގެ ތެރެއިން، މި ޖަލްސާގައި ގުޅިފައިވާ ޕާޓީތަކުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހުގެ އިތުރުން ޕާޓީތަކުގެ އިސްވެރިންނާއި ގިނަ އަދަދެއްގެ ސަޕޯޓަރުން ބައިވެރިވި\nސެޕްޓެމްބަރު 10، 2018 : ގުޅިފައިވާ އިއްތިހާދުން އިންތިޒާމްކޮށްގެން ނ. ވެލިދޫގައި ބޭއްވި ޖަލްސާގައި އަދާލަތު ޕާޓީގެ މެމްބަރު އަހްމަދު ފާރޫގް ވާހަކަފުޅު ދައްކަވަނީ\nސެޕްޓެމްބަރު 10، 2018 : ގުޅިފައިވާ އިއްތިހާދުން އިންތިޒާމްކޮށްގެން ނ. ވެލިދޫގައި ބޭއްވި ޖަލްސާގައި ވެލިދޫ ކައުންސިލްގެ ރައީސާ އަސްމާ ހުސައިން ވާހަކަފުޅު ދައްކަވަނީ\nސެޕްޓެމްބަރު 10، 2018 : ވެލިދޫގައި ބޭއްވި ޖަލްސާގައި ގުޅިފައިވާ ޕާޓީތަކުގެ ކެންޑިޑޭޓް އިބްރާހިމް މުހައްމަދު ސޯލިހް ވާހަކަ ދައްކަވަނީ\nސެޕްޓެމްބަރު 10، 2018 : ގުޅިފައިވާ ޕާޓީތަކުން އިންތިޒާމްކޮށްގެން ނ. ވެލިދޫގައި ބޭއްވި ޖަލްސާގައި ކުރީގެ ފެނަކަ މެނޭޖަރު އަދި ޕީޕީއެމް ގޮފީގެ ރައީސް އަހްމަދު ސައްދާމް އެމްޑީޕީއަށް ސޮއިކުރައްވައި ގުޅިފައިވާ ޕާޓީތަކުގެ ކެނޑިޑޭޓް އިބްރާހިމް މުހައްމަދު ސޯލިހުއާއި ފޯމް ހަވާލުކުރަށްވަނީ\nސެޕްޓެމްބަރު 10، 2018 : ނ. އަތޮޅު ކައުންސިލްގެ މެމްބަރު މުހައްމަދު ރައުސަމް އެމްޑީޕީއަށް ސޮއި ކުރައްވައި، މެމްބަރޝިޕް ފޯމް ކޯލިޝަން ކެންޑިޑޭޓް އިބްރާހިމް މުހައްމަދު ސޯލިހުއާ ހަވާލުކުރައްވަނީ\nސެޕްޓެމްބަރު 10، 2018: އެމްޑީޕީގެ ސްޕޯކްސް ޕާސަން އިމްތިޔާޒް ފަހުމީ ވާހަކަ ދައްކަވަނީ\nސެޕްޓެމްބަރު 10، 2018: ގަމު ދާއިރާގެ މަޖިިލިސް މެމްބަރު ފައްޔާޒް އިސްމާއިލް ވާހަކަފުޅު ދައްކަވަނީ\nސެޕްޓެމްބަރު 10، 2018: ވިލިނގިލީ ދާއިރާގެ މެމްބަރު ސައުދު ހުސައިން ވާހަކަ ދައްކަވަނީ\nސެޕްޓެމްބަރު 10، 2018: އެމްޑީޕީގެ ޗެއާޕާސަން ހަސަން ލަތީފް ވާހަކަ ދައްކަވަނީ\nސެޕްޓެމްބަރު 10، 2018 : އެމްޑީޕީއަށް ސޮއިކުރެއްވުމަށް ފަހު ނ. އަތޮޅު ކައުންސިލް މެމްބަރު މުހައްމަދު ރައުސަމް ވާހަކަ ދައްކަވަނީ\n1438 ވަނަ އަހަރުގެ ފިތުރު އީދު ދުވަހާއި ގުޅިގެން ބޭއްވި ސަގާފީ ކުޅިވަރު\nފިތުރު އީދު ދުވަހާއި ދިމާކޮށް ހުޅުމާލެ ފެރީ ތޮއްޖެހުން\nރައީސްގެ ދެކަނބަލުން އީދު ސަލާމް ކުރެއްވުން\n1438 ވަނަ އަހަރުގެ ބޮޑު ޖަމާއަތުގެ ފިތުރު އީދު ނަމާދު\nފަހު ރޯދަ ދުވަހުގެ ރޯދަ ވީއްލުން\nފުނޑުފުނޑު ވެފައިވާ ސީރިޔާގައި ރޯދަ ވީއްލުން\nރައީސް މައުމޫން ފައުންޑޭޝަނުން ބޭއްވި ރަމަޟާން މަހުގެ ރޭތައް އިހްޔާކުރުމުގެ ޖަލްސާ\nރާއްޖެ ޓީވީ އިން އީދު ދުވަހު ގެނެސްދޭ "ދަސްތާ" ޝޯވ


Mirey Azxona In Enmme Vaadhaveri Shiban Aai Yunaan - Vaguthu\nމިރޭ އަޒޯނާ އިން އެންމެ ވާދަވެރި ޝިބާން އަދި ޔުނާން\nއައިސް ޓީވީގެ ލިޓަސް ހޯމް ސެންޓަރ ޕްރެޒެންޓްސް އަޒޯނާގެ ދެވަނަ ސީޒަންގެ ދެ ވަނަ އެޕިސޯޑް މިރޭ 11:00 ޖަހާއިރު ދައްކާނެއެވެ. މިރޭ ދައްކާ އެޕިސޯޑްގައި އެކުގައި ފެނިގެން ދާނީ މިދިޔަ އަހަރު އެންމެ ގިނަބައެއްގެ ސަމާލުކަން ލިބުނު ދެ ތަރިންކަމުގައިވާ ޝިބާން އަހުމަދު އާއި މުހައްމަދު ޔުނާން އެވެ.\nމި ދެ ތަރިންނަކީ 2017 ވަނަ އަހަރު ރިލީސްވި އެންމެ ވާދަވެރި ދެ ފިލްމްކަމުގައިވާ ހައްދު އަދި ބޮސް ލީޑް ދެ އެކްޓަރުންނެވެ. މި ދެތަރިން ފެނިގެން ގޮސްފައި ވަނީ ލީޑް ރޯލުން އަންހެން ބަތަލާގެ ގޮތުގައި ފެނިގެން ދިޔަ އަޒޯނާ ޝޯވގެ ހޯސްޓް މަރިއަމް އައްޒަ އާއެކުކަން ފާހަގަކޮށްލަން ޖެހެއެވެ.\n@LITUS Home Center presents Azxona S2E2 coming up with this unlikely pair!\nPosted by ICE TV on Tuesday, 16 October 2018\nމިރޭ މި ދެ ތަރިން އެކުގައި ޝޯވއަކުން ފެނުން ހާއްސައެވެ. އެއީ މި ދެ ތަރިންނާއި މެދު ހިޔާލު ފާޅުކުރުމުގެ ތެރޭގައި ރާއްޖޭގެ އެންމެ ނުފޫޒު ގަދަ ދެ ޑައިރެކްޓަރުން ކަމުގައިވާ ފައްތާހު އާއި ނަހުލާގެ މެދުގައި ދެބަސްވުމެއް ހިނގައި އާއްމުންގެ ބޮޑު ސަމާލުކަމެއް އެކަމަށްވެސް ލިބިފައިވުމުންނެވެ.\nމީގެ ކުރިން އީދު ދުވަހަށް ހާއްސަކޮށް އައިސްޓީވީ އިން ފެނިގެން ދިޔަ “ލޯބިން”ގެ ހާއްސަ އެޕިސޯޑެއްގައި ދެ ތަރިން ބައިވެރިވި ނަމަވެސް އެކުގައި ފެނިފައެއް ނުވެއެވެ.\nޝިބާން އާއި ޔުނާންއާ ދެ މީހުން ފުރަތަމަ ފަހަރަށް އެކުގައި މިރޭ ފެނިގެންދާއިރު، އަޒޯނާ ޝޯވގައި މިރޭ މި ދެ ތަރިންނާއި ގުޅޭ ތަފާތު ވާހަކަތައް ދައްކާނެއެވެ. އަދި ތަފާތު ގޭމްތައްވެސް ކުޅޭނެވެ.\nLITUS Home Center presents Azxona S2E2 coming up with this unlikely pair!\nPosted by ICE TV on Monday, 15 October 2018\nއައިސް ޓީވީން ބުނިގޮތުގައި، އަޒޯނާގެ މި ޝޯވެސް އައިސް ޓީވީގެ ޔޫޓިއުބް ޗެނަލް މެދުވެރިކޮށްންނާއި، ފޭސްބުކް ޕޭޖް މެދިވެރިކޮށް ލައިވްކޮށް ބަލާލެވޭނެއެވެ.


Kulli massala hushahelhee MDPge membarun hih'hama jehsumah : Idhikolhu Membarun - vNews.mv\nޢައިޝަތު ޝިއުރާ 26 June 2019, 13:37\nކުރީގެ ރައީސް އަބްދުﷲ ޔާމީންގެ ސަރުކާރުގައި ކޮރަޕްޝަނަށް މަގުފަހިވާ ގޮތަށް ހިންގާފައިވާ ކަންކަމުގެ ތަހުގީގުތައް އަވަސްކުރުމަށް ގޮވާލައި ރައްޔިތުންގެ މަޖިލީހުގެ އުނގޫފާރު ދާއިރާގެ އެމްޑީޕީގެ މެމްބަރު މުހައްމަދު ވަހީދު ކުއްލި މައްސަލައެއް ހުށަހެޅުއްވީ މިސަރުކާރުން ކުރާ ކަންކަން ފޮރުވާ އެމްޑީޕީގެ މެމްބަރުން ހިތްހަމަޖައްސައިދިނުމަށް ކަމަށް އިދިކޮޅު މެމްބަރުން ވިދާޅުވެއްޖެ އެވެ.\nކުއްލި މައްސަލައަށް ވާހަކަދައްކަވަމުން އިދިކޮޅު މެމްބަރުން ވަނީ މި މައްސަލައަކީ ސަރުކާރުން ވެފައިވާ ވައުދުތަކާއި ސިޔާސީ މަޝްރަހުގައި ހިނގާ ކަންކަން އޮއްބާލުމަށް ހުށަހަޅައިގެން އުޅޭ މައްސަލައެއް ކަމަށް ވިދާޅުވެ ވާހަކަ ދައްކަވާފަ އެވެ. އެގޮތުން ނައިފަރު ދާއިރާގެ ޕީޕީއެމް މެމްބަރު އަހްމަދު ޝިޔާމް ވިދާޅުވީ އިންސާފު، ނަޒާހަތްތެރިކަން، އަދުލުއިންސާފު ފަދަ ބަސްތަކަކީ ވަކި އޮޑިއެއްގައި ތިއްބެވި ބޭފުޅުންގެ އަމިއްލަ ބަސްތަކެއް ކަމަށް ހީވެގެން އުޅުއްވާ ކަމުގަ އެވެ. މި ވެރިކަން ނެތް ދުވަސްވަރާއި ވެރިކަން ލިބުމުންވެސް މި ބަސްތަކުން ނެއްޓެން ނޭނގިގެން އެމްޑީޕީގެ މެންބަރުން އުޅޭކަމަށްވެސް ޝިޔާމް ވިދާޅުވި އެވެ. އަދި އިންސާފުވެރިކަމަކީ ވަކި މީހަކު ޖަލަށް ލީމާ ވާކަމެއްކަމަށް ބައެއް ފަރާތްތަކަށް ހީވާ ކަމަށްވެސް ވިދާޅުވި އެވެ.\n"ރައްޔިތުންނަށް ވީ ވައުދު ނުފެއްދި ދިޔުމަކީވެސް އެއީ ރައްޔިތުން އިންސާފުން އެއްކިބާކުރުން. އަޅުގަނޑުމެން މިދައްކަނީ މިއަދު ދިވެހި ތާރީޚުގައި ހިނގި އެންމެ ބޮޑު ޖާރީމާ 1988 ވަނަ އަހަރުގެ ނޮވެމްބަރ މަހުގެ3ވަނަ ދުވަހު ދިވެހިރާއްޖޭގައި ބަޣާވާތްކޮށްގެން ހުކުމެއް ތަންފީޒުކުރަމުންދިޔަ މީހަކު މީގެ ކުރީގެ ސަރުކާރެއްގައި، ރައީސް ނަޝީދުގެ ސަރުކާރުގައި ރާއްޖެއިން ބޭރަށް ފޮނުވާލައި އަދި މިއަދާ ހިސާބަށްވެސް އެމީހަކު އަތުނުވެގެން އުޅޭވާހަކަ މިދައްކަނީ. ކޮލަމްބޯގައި ހުރި އެމްބަސީއެއްގައި ހަތް ހަފްތާވީއިރު އޭނާ ވީ ގޮތެއް ދިވެހި ސަރުކާރުން ދިވެހި ރައްޔިތުންނަށް ހާމަކޮށްދީފައެއް ނުވޭ. މިއީ އަޅުގަނޑުމެންނަށް ލިބެންޖެހޭ އިންސާފު. ކިތައް ދިވެހި ރައްޔިތުންތޯ މި ދެންނެވި ބަޣާވާތުގައި ދުނިޔެ ދޫކޮށްދިޔައީ،" ޝިޔާމް ވިދާޅުވި އެވެ.


Lanka ge Ticket eh 4,626 MVR ah, Kochin ah 4،086 MVR | Mihaaru\nކޮވިޑް-19: ލަންކާގެ ޓިކެޓެއް 4،626ރ. އަށް، ކޮޗިން އަށް 4،086ރ.\n05 އެޕްރީލް 2020 - 17:21 54 comments\nކޮރޯނާވައިރަސް އިން ރައްކާތެރިވުމަށްޓަކައި އަޅާފައިވާ ފިޔަވަޅުތަކާ ގުޅިގެން، ސްރީ ލަންކާގެ ކޮލަމްބޯ އާއި އިންޑިއާގެ ކޮޗިން އިން ނާދެވި ތިބި ދިވެހިން ގެންނަން މޯލްޑިވިއަން އިން ކުރާ ދަތުރުގައި ރާއްޖެ-ލަންކާގެ އެއްކޮޅު ޓިކެޓެއް 4،626ރ. އަށް، ކޮޗިން އިން އަންނަ މީހުންނަށް 4،086ރ. އަށް އެއްކޮޅު ޓިކެޓު ވިއްކަން ފަށައިފި އެވެ.\nއާންމުކޮށް ރާއްޖެ އާއި ލަންކާއާ ދެމެދުގެ ދެކޮޅު ޓިކެޓް 4،142ރ. އަށް ލިބެ އެވެ. އަދި ރާއްޖެ-ކޮޗިންގެ ދެކޮޅު ޓިކެޓް އާއްމުކޮށް 2،775ރ. އަށް ލިބެ އެވެ. މި އަގުތައް ހަމަޖެއްސި އުސޫލާ ގުޅޭ ގޮތުން، މޯލްޑިވިއަންގެ ބަހެއް ހޯދަން ތަކުރާރުކޮށް މަސައްކަތް ކުރުމުން ވެސް އެކަން ކާމިޔާބެއް ނުވި އެވެ.\nކޮލަމްބޯ އާއި ކޮޗިންގައި ރާއްޖެ އަށް ނާދެވި ތާށިވެފައި ގިނަ ބަޔަކު ތިބީ ކޮވިޑް-19 ފެތުރުން ހުއްޓުވުމަށް އެޅި ފިޔަވަޅުތަކެއްގެ ގޮތުގައި އިންޑިއާ އާއި ލަންކާ އަށް ވައިގެ ދަތުރުތައް ކުރުން ހުއްޓައިލުމުންނެވެ.\nދަތުރުތައް ހަމަޖެހިފައިވާ ގޮތް\nމިއަދު - މާލެ-ކޮލަމްބޯ. ފުރާ ގަޑި: މެންދުރު ފަހު 3:00\nމިއަދު- މާލެ-ކޮލަމްބޯ. ފުރާ ގަޑި: ރޭގަނޑު 6:56\nހޯމަ: މާލެ-ކޮޗިން. ފުރާ ގަޑި: ރޭގަނޑު، 7:00\nއިންޑިއާ އާއި ލަންކާގެ ވައިގެ ސަރަހައްދު ބަންދު ކުރުމުގެ ސަބަބުން ރާއްޖެ ނާދެވި ތިބި ދިވެހިންނަށް ސަރުކާރުން އައީ އެހީތެރިވަމުންނެވެ. އެގޮތުން، އިންޑިއާގައި ތިބި ދިވެހީންނަށް އާސަންދަ އާއި އެންސްޕާ އިން ދިޔައީ ފައިސާގެ އެހީތެރިކަން ފޯރުކޮށްދެމުންނެވެ.\nއިތުރު ލިޔުންތައް ސްރީ ލަންކާ އިންޑިއާ އައިލެންޑް އޭވިއޭޝަން ކޮޗިން ރާއްޖެ-އިންޑިއާ ރާއްޖެ-ލަންކާ މޯލްޑިވިއަން އެއާލައިން


United in League Hoadhan Umeedhu Kandaeh Nulan- Sokskjaer - Vaguthu\nއިނގިރޭސި ޕްރިމިއަރ ލީގުގެ ތާވަލުގެ އެއްވަނައިގައި މެންޗެސްޓަރ ސިޓީ އޮތީ ރަނގަޅު ފޯމަކާއެކު ކަމަށާއި، ނަމަވެސް ޔުނައިޓެޑުން އަދިވެސް ލީގު ހޯދުމުގެ އުއްމީދު ކަނޑާނުލާ ކަމަށް އެ ކުލަބުގެ ކޯޗު ސޯލްޝެއާ ބުނެފިއެވެ.\nޔުނައިޓެޑުން އެންމެ ފަހުން ވެސްޓް ބްރޮމް އާއި ދެކޮޅަށް ކުޅުނު މެޗު ނިމުނީ 1-1 އިން އެއްވަރުވެގެންނެވެ. މި ނަތީޖާއާއެކު ޔުނައިޓެޑް ވަނީ އެއްވަނައިގައި އޮތް ސިޓީއާއި ދެމެދު ފަރަގު ހަތް ޕޮއިންޓަށް ފުޅާވެފައެވެ.\nއެ ޓީމު އޮތީ ތާވަލުގެ ދެވަނައިގައި ކުޅުނު 24 މެޗުން ލިބުނު 46 ޕޮއިންޓާއެކުއެވެ. ތިންވަނައިގައި އޮތް ލެސްޓާ ސިޓީއަށްވެސް ހަމަ އެ އަދަދަށް ޕޮއިންޓް ލިބިފައިވާއިރު، ޔުނައިޓެޑަށް ކުރި ލިބެނީ ލަނޑުގެ ތަފާތުންނެވެ. އަދި ތާވަލުގެ އެއްވަނައިގައި އޮތް މެންޗެސްޓާ ސިޓީއަށް 23 މެޗުން ވަނީ 53 ޕޮއިންޓް ލިބިފައެވެ.\nމި މެޗަށްފަހު މީޑިއާތަކާއި ވާހަކަދައްކަމުން ސޯލްޝެއާ ބުނީ ޓީމުގެ އެތެރޭގައި މޮޅުވުމުގެ ރޫހެއް އާލާވާން ޖެހޭ ކަމަށާއި ތިންވަނައިގައި ޔުނައިޓެޑާއި އެއް އަދަދަކަށް ޕޮއިންޓް ހޯދާފައިވާ ލެސްޓާއިން އެއްވަނަ ހޯދުަމަށް ގިނަ މަސައްކަތްތަކެއް ކުރަންޖެހޭ ކަމަށެވެ. މި ދެ ޓީމު ޕޮއިންޓުގެ ގޮތުން ހަމަހަމަވި ނަމަވެސް ތިން ލަނޑުގެ ތަފާތުން ކުރީގައި އޮތީ ޔުނައިޓެޑެވެ. ލީގުގައި އެންމެ ފަހުން ކުޅުނު ފަސް މެޗުގެ ތެރެއިން ޔުނައިޓެޑަށް މޮޅުވެވިފައިވަނީ އެންމެ މެޗަކުންނެވެ.\nވެސްޓް ބްރޮމުގެ ދަނޑުގައި ކުޅުނު މި މެޗުގެ ވަރަށް ކުރީކޮޅު އެ ޓީމުން ވަނީ ލީޑު ނަގާފައެވެ. މެޗު ފަށައިގެން ދެވަނަ މިނެޓުގައި ވެސްޓް ބްރޮމް ލީޑުނެގިއެވެ. މި ލަނޑު ކާމިޔާބުކުރީ އެމްބާޔޭ ޑިޔާންޏޭއެވެ. ނަމަވެސް ފުރަތަމަ ހާފު ނިމު ނިމެން މިނެޓަކަށް ވެފައި ވަނިކޮށް ލޫކް ޝޯ ތަނަވަސްކޮށްދިން ފުރުސަތަކުން ބްރޫނޯ ފެނާންޑޭސް ވަނީ ލަނޑެއް ޖަހައި ޔުނައިޓެޑަށް ނަތީޖާ އެއްވަރުކޮށްދީފައެވެ.\nމެންޗެސްޓަރ ޔުނައިޓެޑްގެ ޗެއަރމަން އިސްތިއުފާ ދީފި


Kasheege doctor Shaan IGMH in vakive Abu Dhabi ah | Mihaaru\nކަށީގެ ޑޮކްޓަރު ޝާން އައިޖީއެމްއެޗުން ވަކިވެ އަބޫ ދާބީއަށް\nޑރ. ޔޫސުފް ޝާން.\n21 މެއި 2022 - 11:18\nރާއްޖޭގެ މަޝްހޫރު ކަށީގެ ޑޮކްޓަރު، ޔޫސުފް ޝާން އައިޖީއެމްއެޗުން ވަކިވެވަޑައިގެންފި އެވެ.\nއައިޖީއެމްއެޗްގެ ސޯޝަލް މީޑިއާ ޕޯސްޓެއްގައި ބުނެފައިވަނީ އެ ހޮސްޕިޓަލުގެ ކަށީގެ ސީނިއާ ކޮންސަލްޓަންޓް، ޑރ. ޝާން ވަޒީފާއިން ވަކިވެވަޑައިގަތީ އަބޫދާބީގައި "އާ ޗެލެންޖުތަކަކާ ކުރިމަތިލެއްވުމަށް" ކަމަށެވެ.\nއެކަމަކު އެ ގައުމުގައި ޑރ. ޝާން މަސައްކަތްކުރައްވާނީ ކޮން ތަނެއްގައި ކަމެއް ބުނެފައެއް ނުވެ އެވެ.\nޑރ. ޝާން ވަނީ މިދިޔަ އަހަރުގެ ޖެނުއަރީން ފެށިގެން މިއަހަރުގެ މެއި މަހާ ހަމަޔަށް އައިޖީއެމްއެޗްގެ މެޑިކަލް ޑިރެކްޓަރުގެ މަގާމު ވެސް ފުރުއްވައިފަ އެވެ.\nToday we bid farewell to Senior Consultant in Orthopedics Dr. Yoosuf Shan, who is embarking onanew challenge in Abu Dhabi, UAE.\nDr. Shan also filled the position of Medical Director from 1st Jan 2021 to 1st May 2022.\nWe truly appreciate your hard work and dedication. pic.twitter.com/hIPLBPXebp\n— IGMH (@igmhmv) May 20, 2022\nޑރ، ޝާންގެ މަސައްކަތް ފާހަގަކުރައްވައި، ހޮސްޕިޓަލުން ވަނީ ފެއާވެލްއެއް ވެސް ބާއްވައިފަ އެވެ. އެ ހޮސްޕިޓަލުގެ ގިނަ އަދަދެއްގެ ޑޮކްޓަރުން މި ފެއާވެލްގައި ބައިވެރިވި އެވެ.\nއައިޖީއެމްއެޗުން ޑރ. ޝާނަށް ބޭއްވި ފެއާވެލްގައި ގިނަ އަަދަދެއްގެ ޑޮކްޓަރުން ބައިވެރިވަނީ.\nގިނަ އަހަރުތަކެއް ވަންދެން އައިޖީއެމްއެޗުގައި މަސައްކަތްކުރެއްވި ޑރ. ޝާން ވަކިވާން ނިންމި ހަބަރާއެކު އެތައް ބަޔަކު އަންނަނީ އެއީ ރާއްޖެއަށް ލިބުނު ވަރަށް ބޮޑު ގެއްލުމެއް ކަމަށާއި ޑރ. ޝާނަކީ ވަރަށް "ޑެޑިކޭޓެޑް" ޑޮކްޓަރެއްގެ ގޮތުގައި ފާހަގަކޮށްފަ އެވެ. އަދި ޑޮކްޓަރަށް އިތުރު ކާމިޔާބީއަށް ގިނަ ބަޔަކު އެދިފައިވެ އެވެ.\nރާއްޖޭގެ ގިނަ ބައެއްގެ ލޯތްބާއި އިހުތިރާމު ހޯއްދަވާފައިވާ ޑރ. ޝާން ވަނީ އައިޖީއެމްއެޗުގެ އިތުރުން ވެސް ބައެއް އަމިއްލަ ކްލިނިކްތަކާއި ރަށްރަށުގެ ހޮސްޕިޓަލުތަކުގައި ވެސް ބަލި މީހުން ބައްލަވައިފަ އެވެ.\n80 ކޮމެންޓް, 91 ރިއެކްޝަންސް\nއުބައް ނުޖަހާތި ދެން ޝާން\nރާއްޖޭން އޮޕަރޭޝަންތައް ކޮށްކޮށް މީހުން ހުސްވާހެން ހީވީމާ ތަންކޮޅެއް އާބާދީ ބޮޑު ގައުމަކަށް ބަދަލުވެ ހިދުމަތް ކުރަންފެށީމަ އެގައުމުގެ އާބާދީގެ ބޮޑުބައެއްގެ އޮޕަރޭޝަން ކޮށްކޮށް ދެން ސަލާމާތް ނުވާނެހެން ހީވީމަ އަނެއްކާވެސް ރާއްޖެއަށް ހިދުމަތް ކުރަން ބަދަލުވެދާނެކަމަށް ފެނޭ\nއައިޖީއެމްއެޗް ޑޮކްޓަރަކަށް ދުވާލަކު މިބެލެނީ 10 ނުވަތަ 15 މީހުން. އެވެސް ގިނަވެގެން އެވަރު. އެކަމަކު އާންމު އެހެން ހޮސްޕިޓަލުތަކުގާ ކޮންމެ ޑޮކްޓަރަކު ވިހި ފަންސަވީސް މީހުން ބަލ؛ާ. އަހަރެން ހިތަށްއަރަނީ ސަރުކާރުގެ ހޮސްޕިޓަލުން މިމީހުނަށް މުސާރަދޭވަރު ކުޑައީބާއޭ. އެކަމަކު ހަމަ މިޑޮކްޓަރުން ކުލިނިކެއްގާ ބަލާނަމަ ވިހި ތިރީސް މީހުންބަލާ. ކީތްތަ މިވަނީ. ކިޔެވިކިޔެވިހެން ކާފަރުވުމަކީ މީނޫންތަ؟ ބައްޔަކަށް ރަނގަޅަށް ޚާއްސަ ވެއްޖިއްޔާ ދެން އަދި އެނިމުނީ.\nތިޔަބުނާ މޮޅު ޑޮކްޓަރަށް ދައްކަން އަހަރު ދެއަހަރު އިންތިޒާރުކުރަން ޖެހުމީ ދެރަވަރުކަމެއް. ކޮންމެ މޮޅުޑޮކްޓަރެއްގެ ފައިދާ ބަލިމީހުންނަށް ނުލިބުމީ އަދި މާ ދެރަވަރުކަންކަން. ބޮޑެތިއަދަދުތަކުން ބަލިމީހާއަތުންނާ އާސަންދައިން ފައިސާ ނަގާފާ ޗުއްޓީގެ ދުވަސްތައް ގިނަކޮށްފާ ހަފްތާއަކު 5ދުވަހު ދުވަހެއްގާ ހައެއްކަ ބަލިމީހުން ބެލުމުން ޑޮކްޓަރުގެ މޮޅުކަމާ ރަނގަޅުކަން ހާމަވަންޏާ އެކަންވެނިމުނުތާ ކިތަންމެ ދުވަހެއް. ޝުކުރިއްޔާ ގައުމަށް ތިޔަކޮށްދެއްވި މަސައްކަތަށް\nހިތުހުރިދުވަހަކު ނައިސް، ހަފްތާއަކު5މީހުން ބަލަން އޯކޭ ހޮސްޕިޓަލެއް ޔޫއޭއީ ގައި އެބަހުރިތޯ؟\nއަހަރެން އެޕޮއިންޓުމަންޓު ހަދައިގެން އަދި ނުދެއްކޭ ފަހަރެއް ނާދޭ. އާއިލާއެއް ގެންގުޅޭ މީހެއްވިއްޔާ ކަންކަން ދިމާވީމާ އެމީހުނަށް ވަގުތު ދޭންވެސްޖެހޭނެ ޑޮކުޓަރެއް ކަމަކު. ހަފުތާއަކު ބަލަނީ ކިތައް މީހުންކަން އެނގޭނީ އޭނަ ބަލާ ކުލިނިކާ ހޮސްޕިޓަލު އެނގި ގުނަން ހުންނަ މީހަކަށް. މަސް ކަނޑާއުސޫލުން ނެކްސްޓު ނުކިޔައި، ކޮންމެ މީހަކީ ތަފާތު މީހެއްކަން ދަނެގެން، ރަނގަޅަށް ވާނުވާ ބަލާފަ ފަރުވާތެރިކަމާއެކު ބަލަންޏާ މަށަށް އެންމެ ރަނގަޅު ފަސް މީހުން ބެލިޔަސް.\nދެން އަލީ ވަހީދުގެ މައިބަދަ ދައްކަން ދާން ޖެހޭނީ އަބޫދާބީ އަށް ދޯ؟\nއަލީ ވަހީދު މައިބަދަ ދެއްކީ ޓުރީޓޮޕުގަ އިން ކަށީގެ ޑޮކުޓަރަކަށް އެކޮއި. އެތަނުގެ ލިޔުންތައް ޝާނަށް ދިނީ ކޯޓުގެ ފަރާތުން، އޭގައި އޮތީ ހެޔޮކޮށްތޯ ޔަގީންކުރަން. އެއް ޑޮކުޓަރަކު ދައްކާ ވާހަކަ ދޮގެއް ނުކުރާނެ އަނެއް ޑޮކުޓަރަކު، ބަލި މީހާ ނުބަލަޔެއް، ހާއްސަކޮށް ކޯޓަކު.\nޝުކުރިއްޔާ ޑރ.ޝާން ތިކޮށްދެއްވި ޚިދުމަތައް.. ވ. ރަނގަޅު މީހެއް، އިތުރު ތަޖުރިބާއާއެކު އެނބުރިއައިސް ކޮންމެ ހައިސިއްޔަތަކުން ގައުމަށް ޚިދުމަތްކޮށްދޭނަކަމަށް އުންމީދުކުރަން.\nއެއްވެސް މައްސަލައެއް ނޫން. މަގާމު ބައްސަވާފަދައިން. ސިޔާސީ އެކްޓިވިސްޓުން ބަލިމީހުން ބަަލަން ބޮޑު މުސާރަ ދީފަ ލީމަ ނިމުނީ.\nދެން ޔޫ.އޭ.އީ މީހުންނަށް އެޕޮއިންޓްމަންޓެއް ލިބޭނީ ދޮޅު އަހަރު ފަހުން. ކޮންމެދުވަހަކު ހެނދުނު9ޖަހާއިރު ގުޅަން ޖެހޭނެ.\nއަބޫދާބީގެ ހޮސްޕިޓަލެއްގަ މިހާރުގޮތަށް 12 ގަޑިއިރުން5މީހުން ބަލައިދޭކަށް ތިޔަ ޝާން އެއް ނުގެންދާނެ ތިތަނަށް ދިޔައްޔާ6މަހަކު ތީނަޔަކަށް ހިފަހަށްޓައެއް ނުލެވޭނެ ތިބޭބަލަން\nމަރުހަބާ އުފާވެރިދުވަސްތަކެއް އެދެން.


Dhiraagu Game Hub aa eku mobile Gaming ah ithuru furihama kameh!\nދިރާގު ގޭމްހަބް އާ އެކު މޮބައިލް ގޭމިން އަށް އިތުރު ފުރިހަމަކަމެއް!\n7 ސެޕްޓެމްބަރ 2020\nދިރާގު ގޭމްހަބް ގެ ނަމުގައި މޮބައިލް ގޭމް ޕްލެޓްފޯމެއް ދިރާގުން ތައާރަފު ކޮށްފިއެވެ.\n700 އަށް ވުރެ ގިނަ މޯބައިލް ގޭމްތަކާއެކު ތައާރަފުކުރި މި ޕްލެޓްފޯމަކީ ސަބްސްކްރިޕްޝަން އެއް ނަގައިގެން ބޭނުން ކުރެވޭނެ ޕްލެޓްފޯމެކެވެ. ދިރާގު ގޭމަ ހަބްގެ ސަބްސްކްރިޕްޝަލް ޕޯޓަލް ގާއިމު ކޮށްފައިވަނީ ގޭމްލޮފްޓް އިންނެވެ. ގޭމްލޮފްޓް އަކީ ދުނިޔޭގެ ފެންވަރުގައި މޮބައިލް ގޭމް ޑެވެލޮޕްކުރާ ކުންފުންޔެކެވެ.\nދިރާގު ގޭމްހަބް ދިރާގު ހުރިހާ މޮބައިލް ކަސްޓަމަރުންނަށް ވަނީ ހުޅުވާލާފައިއެވެ. ގޭމްހަބް ގެ ސަބްސްކްރިޕްޝަން ދެ ގޮތަކަށް ނެގޭނެއެވެ. އެއީ މަހުން މަހަށް ނޫނިއްޔާ ބޭނުންވާ ހަފްތާ އަކަށް ނަގާގޮތަށެވެ. މަހުން މަހަށް ސަބްސްކްރައިބް ކުރާނަމަ ދައްކަންޖެހެނީ މަހަކު 50 ރުފިޔާއެވެ. ހަފުތާ އަކަށް ސަބްސްކްރައިބް ކުރާނަމަ ދައްކަންޖެހެނީ އެންމެ 20 ރުފިޔާއެވެ. ގޭމްހަބް އަށް ސަބްސްކްރައިބް ކޮށްލުމަށް ދިރާގު ވެބްސައިޓުގައިވާ ގޭމަހަބް ޕޭޖުން ބޭނުންވާ ސަބްސްކްރިޕްޝަން ޕެކޭޖެއް ނެގޭނެއެވެ. ސަބްކްރައިބް ކުރުމަށްފަހު، އެންޑްރޮއިޑް ކަސްޓަމަރުންނަށް ވަގުތުން ގޭމްތައް ޑައުންލޯޑް ކޮށް ކުޅެވޭނެއެވެ. އަދި އައި.އޯ.އެސް ކަސްޓަމަރުންނަށް އޮންލައިންކޮށް ޚާއްސަ ޕޯޓަލް އެއް މެދުވެރިކޮށް ގޭމް ކުޅެވޭނެއެވެ.\nދިރާގު ގޭމްހަބް ގެ އެންމެ ޚާއްސަ ކަމަކީ، ގޭމްހަބްގެ ސަބްސްކްރިޕްޝަންއެއް ނެގުމުން، ގޭމްހަބް ގައި ހިމެނޭ ހުރިހާ ގޭމް ތަކެއް ކުޅުމުގެ ފުރުސަތު ލިބުމުގެ އިތުރުން، އެއްވެސް އިތުރު “އިން އެޕް ޕަރޗޭސް” ކުރަން ނުޖެހޭނެތީއެވެ. އަދި ހަމަ މިއާއެކު، ގޭމް ހަބްގައި ތަފާތު ގިނަ ގޭމްތައް ހިމެނެއެވެ. އޭގެ ތެރޭގައި، އެކްޝަން ގޭމްސް، ކުޅިވަރު އަދި ކުޑަ ކުދިންގެ ގޭމް ވެސް ހިމެނެއެވެ.\nދިރާގުގެ އަމާޒަކީ ކަސްޓަމަރުންގެ ޑިޖިޓަލް ތަޖުރިބާ އިތުރަށް ފުރިހަމަ ކުރުމަށް ޒަމާނީ ޚިދުމަތްތައް ކަސްޓަމަރުންނާ ހަމައަށް ފޯރުކޮށްދިނުމަށެވެ. އަދި ދިރާގުން އުންމީދު ކުރަނީ މިއަދު މި ތައާރަފުކުރި ގޭމްހަބް މެދުވެރިކޮށް ގޭމް ކުޅުމަށް ޝައުގުވެރިވާ ކަސްޓަމަރުންނަށް މޮބައިލް ގޭމް ކުޅުމުގައި އިތުރު ފަސޭހަތަކާއި ފުރިހަމަ ކަމެއް ލިބިގެންދާނެއެކަމަށެވެ.\nގޭމްހަބް އާ ބެހޭ އިތުރު މައުލޫމާތު ހޯއްދެވުމަށާއި ސަބްސްކްރައިބް ކުރެއްވުމަށް https://bit.ly/2R12wqJ


އުރީދޫން މާލޭގެ ބޮޑު ސަރަހައްދަކަށް 5ޖީ ފޯރުކޮށްދީފި\nއުރީދޫ މޯލްޑިވްސްއިން މިއަދު މުޅި ދުނިޔެއަށް ޓެކްނޮލޮޖީގެ ދާއިރާއަށް އިންގިލާބެއް ގެނުވައިދޭ 5ޖީ ނެޓްވޯރކް، މާލޭގެ ބޮޑު ސަރަހައްދަކަށް ތައާރަފްކޮށްފިއެވެ.\nމީގެ ތެރޭގައި ގިނަ ވިޔަފާރިތައް ހިންގާ ސަރަހައްދުތައް، ހޮސްޕިޓަލް އަދި އާންމު ސަރަހައްދުތައް ހިމަނާފައިވެއެވެ. 5ޖީ ނެޓްވާރކް އިފްތިތާޙް ކުރުމަށް ބޭއްވި ޚާއްޞަ ޙަފްލާ ގައި އުރީދޫ މޯލްޑިވްސް އިން ވަނީ 5ޖީ ހޯމް ބްރޯޑްބޭންޑް އެއަރފައިބަރ 10 ގުނަ އިތުރު ސްޕީޑާއެކު މުޅިން އަލަށް ރާއްޖެއަށް ތަޢާރަފް ކޮށްފައެވެ.\nރާއްޖޭގެ ޑިޖިޓަލް ވިއުގައަށް އުރީދޫމޯލްޑިވްސް އިން މިގެނެސްދިން 5ޖީ ގެ އިންގިލާބީ ޚިދުމަތައް ތަޢާރަފް ކުރެވިފައިވަނީ މިނިސްޓަރ އޮފް ކޮމިއުނިކޭޝަން، ސައިންސް އެންޑް ޓެކްނޮލޮޖީ، މުހައްމަދު މަލީހް ޖަމާލާއި މިނިސްޓަރ އޮފް އިކޮނޮމިކް ޑެވެލޮޕްމަންޓް، ފައްޔާޒް އިސްމާއިލް އާއި ކޮމިއުނިކޭޝަން އޮތޯރިޓީ އޮފް މޯލްޑިވްސްގެ ޗީފް އެގްޒެކެޓިވް، އިލްޔާސް އަހުމަދު އަދި ރައީސުލްޖުމްހޫރިއްޔާގެ އޮފީހުގެ ޗީފް ޓެކްނޮލޮޖީ އޮފިސަރ އަލްފާޟިލް ހާމިދު ޝަފީޢު އާއި އުރީދޫ މޯލްޑިވްސްގެ ޗެއަރމަން، އެންޑުރޫ ކުވެލްސެތް، މެނޭޖިންގް ޑިރެކްޓަރ އަދި ސީއީއޯ، ނަޖީބު ޙާން، އުރީދޫ މޯލްޑިވްސްގެ ބޯޑް ޑިރެކްޓަރުން، އަދި ލީޑަރޝިޕް ޓީމްގެ މެމްބަރުންގެ ހާޒިރުގައި ބޭއްވުނު ޚާއްޞަ ވާރޗުއަލް ހަފްލާއެއްގައެވެ.\nމި ޙަފްލާ ގައި ވާހަކަފުޅު ދައްކަވަމުން ކޮމިއުނިކޭޝަން، ސައިންސް އެންޑް ޓެކްނޮލޮޖީ، މިނިސްޓަރ މުހައްމަދު މަލީހް ޖަމާލް ވިދާޅުވީ 5ޖީ ޓެކްނޮލޮޖީ މުޅިދުނިޔެ ބަލާލި ކަމުގައިވިޔަސް އާދަޔާ ޚިލާފު ބޮޑެތި ބަދަލުތަކެއް ހުރިހާ ދާއިރާއަކަށްވެސް ލިބިގެން ދިއުމުގެ ޤާބިލްކަން ހުރި ޓެކްނޮލޮޖީއެއްކަން ދަނީ ސާބިތު ކޮށްދެމުން ކަމަށެވެ.\n“ގައުމުގެ އިގްތިޞޯދީ އަދި އިޖްތިމާޢީ ކުރިއެރުމަށް އިންޓަނެޓް ގެ ޚިދުމަތް ގެ މުހިންމުކަން މިއަދު މިވަނީ އެތައްގުނައަކަށް އިތުރުވެފަ. 5ޖީ ޓެކްނޮލޮޖީ އާއެކު ރާއްޖޭގެ ޑިޖިޓަލް އިންފްރާސްޓްރަކްޗަރ އިތުރަށް ވަރުގަދަވެ މުޖުތަމަޢު ތަކަށް ބޮޑެތި ހައްލުތައް ލިބިގެންދާނެކަމީ ޝައްކެއް ނެތް ކަމެކެވެ. ޑިޖިޓަލް މޯލްޑިވްސް އެއް ގާއިމުކޮށް ވަރުގަދަ ނެޓްވާރކް އަކާއެކު އައު އީޖާދީ ޓެކްނޯލޮޖީ އާއި ދިވެހިން ގުޅުވާލަދިނުމަށް އުރީދޫ މޯލްޑިވްސް ގެ މެނޭޖްމަންޓް އަދި ސްޓާފުން މެދުކެޑުމެއްނެތި ކުރައްވާ މަސައްކަތަށް ޝުކުރު އަދާކުރަން.”\nއުރީދޫ މޯލްޑިވްސް ގެ މެނޭޖިންގ ޑިރެކްޓަރ އަދި ސީ.އީ.އޯ ވިދާޅުވީ ފާއިތުވެދިޔަ އަހަރު ތެރޭގައި ރާއްޖޭގެ ހުރިހާ ދާއިރާއަކުންވެސް ޑިޖިޓަލް ޒަރީޢާތަކަށް ބަރޯސާވެ ޚިދުމަތްތަކަށް ބޮޑެތި ބަދަލުތަކެއް ވަނީ ފެނިގެން ގޮސްފައިވާ ކަމަށެވެ. އަދި ދުނިޔެއަށް ކުރިމަތިވި ޕެންޑަމިކް އާއި ގުޅިގެން ދިމާވި ދަތިތަކާއެކުވެސް އުރީދޫ މޯލްޑިވްސް އިން މަސައްކަތް ކޮށްފައިވަނީ 5ޖީ ގެ ޚިދުމަތް ރާއްޖެއަށް ތަޢާރަފް ކުރުން އެއީ އެންމެ މުހިންމު ކަމެއް ކަމުގައި ދެކިގެން ކަމަށްވެސް އޭނާ ވިދާޅުވި އެވެ.\n“މުޖުތަމައު ތަކުގެ ދިރިއުޅުމުގެ އައު ވައްޓަފާޅިއަށް ބިނާކޮށް ޑިޖިޓަލް ކޮށް ގުޅިފައިވާ މުޖުތަމައު އެއް އުފެއްދުމަކީ މިވަގުތަށް އެންމެ މުހިންމުކަމެއްކަމުގައިދެކިގެން. ހަމަ އެޔާއެކު 5ޖީގެ ހަލުވި ސްޕީޑް ގިނަބަޔަކަށް ތަޖުރިބާ ކުރުމުގެ ފުރުސަތު ހުޅުވާލުމުގެ ގޮތުން މިއަދު އަޅުގަނޑުމެންމިވަނީ 5ޖީ އެއަރފައިބަރ މާލޭގެ ގިނަ ހިސާބުތަކަކަށް ތައާރަފްކުރެވިފައި. މި ހިދުމަތާއެކު ފައިބަރ އޮޕްޓިކް މެދުވެރިކޮށް އިނަޓަނެޓްގެ ހިދުމަތް ފޯރުކޮށްދިނުމަށް ދިމާވާ ދަތިތަކަށް ހައްލެއްލިބި ވައިގެ ޒަރިއްޔާއިން އެތަށްގުނައަކަށް އިތުރު ސްޕީޑާއެކު ފުރިހަމަ އިންޓަނެޓްގެ ފައިދާތަށް މުޖުތަމައުތަކަށް ލިބިގެންދާނެކަމީ އަޅުގަނޑުމެންނަށް ލިބޭ ވަރަށް ބޮޑު އުފަލެއް. ޑިޖިޓަލް ދިވެހިރާއްޖެއެއް ބިނާކުރުމުގައި އަޅުގަނޑުމެން މިކުރާ މަސައްކަތުގައި ދެމި ތިބެ، ރާއްޖޭގެ ހުރިހާ ކަންކޮޅުތަކަކަށް 5ޖީގެ ހިދުމަތް ފޯރުކޮށްދީ އައު ފުރުސަތުތަކާ ގުޅުވާލަދިނުމުގެ މަސައްކަތް ކުރިއަށް އޮތްތަނުގައިވެސް ކުރަމުންދާނެކަމުގެ ޔަގީންކަން އަރުވަން.”\nއުރީދޫން ބުނިގޮތުގައި 5ޖީޓެ ޓެކްނޮލޮޖީ އާއި އެކު ލިބިގެންދާ ހައިސްޕީޑްގެ އިތުރުން އިންޓަނެޓާއި ކަނެކްޓްރުމުގައި ދިމާވާ ލަސްތައްވެސް އެތައްގުނައަކަށް ކުޑަވެގެންދާނެ އެވެ. އަދި މި ކުރިއެރުމާއި އެކު، ޑްރައިވަރުންނާއި ނުލާ ދުވާ ކާރު، އުދުހޭ ޓެކްސީ، އަދި ޑްރޯން މެދުވެރިކޮށް ތަކެތި ޑެލިވަރ ކުރުން ފަދަ އީޖާދީ ޚިދުމަތްތަކާއި އިންޓަނެޓް ކަނެކްޓިވިޓީ އާއި އައި.އޯ.ޓީ ތަޖުރިބާ ކުރާ ގޮތް މުޅިން ބަދަލުވެގެންދާނެކަމީ ޔަގީންކަމެއް ކަމަށް ވެސް އުރީދޫން ބުންޏެވެ.\nއުރީދޫން ބުނިގޮތުގައި ޕްރީޕެއިޑް އާއި ޕޯސްޓްޕެއިޑް ކަސްޓަމަރުންނަށް ވެސް 5ޖީ ފޯރުކޮށްދޭއިރު، މާލޭގެ ބޮޑު ސަރަހައްދަކުން، 5ޖީ ޑިވައިސްތައް މެދުވެރިކޮށް މިޙިދުމަތް ލިބިގެންދާނެއެވެ. ރަސްމީކޮށް ޚިދުމަތްދޭން ފެށުމަށްފަހު، އަދިވެސް އިތުރު ޑިވައިސްތަކަށް މި ޚިދުމަތް ފޯރުކޮށްދިނުމަށް، ދުނިޔޭގެ އެކި އޮޕަރޭޓަރުންނާއި ގުޅިގެން މަސައްކަތް ކުރެވެމުންދާ ކަމަށްވެސް އުރީދޫން ބުންޏެވެ. އުރީދޫއިން 5ޖީ ފޯރުކޮށްދޭ ސަރަހައްދުތަކުގެ ޗާޓު، ވެބްސައިޓް މެދުވެރިކޮށް ބައްލަވާލެވޭނެއެވެ.\nމޯބައިލް 5ޖީ ގެ އިތުރުން، މާލޭގެ ކަސްޓަމަރުންނަށް 5ޖީ އެއަރފައިބަރ ހޯމް ބްރޯޑްބޭންޑް މެދުވެރިކޮށް، 5ޖީ އެންމެ ހަލުވިކަމާއެކު ތަޖުރިބާކޮށްލެވޭނެއެވެ. މި ޚިދުމަތް ވެގެންދާނީ، މުޖުތަމަޢުގެ ވަކި ފަރުދުންނަށާއި ވިޔަފާރިތަކަށް އުފާވެރި ހަބަރަކަށެވެ. ހާއްސަކޮށް، ދުރު ރަށްތަކާއި ގޭގައި މަސައްކަތް ކުރިޔަށްގެންދާ ކުދި އަދި މެދު ފަންތީގެ ވިޔަފާރިތަކަށް އިތުރު ފަސޭހަކަމެއް ލިބިގެންދާނެ ކަމަށް ވެސް މިނިސްޓަރު ވިދާޅުވި އެވެ.\n5ޖީ ޚިދުމަތް ލިބޭ ސަރަހައްދެއްތޯ ބެއްލެވުމަށް ފަހު، އުރީދޫ ވެބްސައިޓް މެދުވެރިކޮށް ކަސްޓަމަރުންނަށް 5ޖީ އެއަރ ފައިބަރ ޑިވައިސް، ޕްރީބުކް ކުރެއްވޭނެއެވެ. ކަސްޓަމަރުންނަށް 5ޖީ ތަޖުރިބާކޮށްލެވޭގޮތަށް، ވީއާރް ކެފޭ އާއި އުރީދޫ ކްލަބް ޕްރެމިއަރ ލައުންޖްގައި އެކްސްޕީރިއަންސް ޒޯންތަކެއްވަނީ ހުޅުވާލާފައެވެ.\nއުރީދޫ 5ޖީ އާއިގުޅޭ އިތުރު މައުލޫމާތް ހޯދުމަށް: http://ore.do/5grevolution\n5ޖީ އެއަރފައިބަރ ޕްރީބުކް ކޮށްލުމަށް: http://ore.do/getairfibre